**UŞOARĂ-I POVARA**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O cruce avem toţi în carne şi-n oase

Lăsată-a priori de Eva şi-Adam,

S-o ducem în veacul de firi păcătoase,

Mergând cu credinţă spre-un nou Canaan.

Uşoară-i povara, de-o dăm ca s-o poarte

Cel care venit-a-ntre oameni din Cer,

Ce moartea a-nvins tot prin cruce, prin moarte

Şi-a-nviat în trei zile cu mare mister.

„Ia-ţi crucea şi-urmează-mi!” ne-a dat El povaţa.

Şi El şi-a luat crucea şi-n Cer a plecat.

El singur e Calea, El singur e Viaţa

Şi doar El, în toate, e adevărat!

O moarte spre viaţă e-a noastra vocaţie -

Păcatului mori, ca-n Hristos să trăieşti!

Creştinul în lume să stea explicaţie

Că Sfânta Scriptură nu spune poveşti!